# Kötöny vére

## Deák Mária netkötete

# A vízfátyol hangja

Lillafüreden barangol a nyár.
Titkokat súg itt a tört napsugár.
Fátyol-vízesés, szép tündérmese.
Meghallja majd a Bükk szerelmese.

Szalajka-völgyben vízfátyol lebben.
Tündért is láthatsz, csendben állj lesben.
Mikor a pisztráng pikkelye csillan,
Vízesés alól tündére villan.

Lágyan átölel, füledbe kúszik
Tündéri ének, benned elbújik.
Csobogó hangját így hazaviszed
Szalajka-völgyből, tündéremléked.