# Kötöny vére

## Deák Mária netkötete

# Csak szeretni!

Fűzfa alá lefeküdni,
barkájával cirógatni.
Napsugarán olvadó fény
arcodra írt pír szegélyén -
Csak szeretni! Csak szeretni!

Pörgős szoknyám táncra hívni,
kislányként tarlón szaladni.
Emlékezés harmatában
szemed kéklő sugarában -
Csak szeretni! Csak szeretni!

Egy kis dombra lecsücsülni,
csillagporral emlékezni.
Ahol páraként lebegnek,
arcon csorgó örömkönnyek -
Csak szeretni! Csak szeretni!