# Kötöny vére

## Deák Mária netkötete

# Falvédőre

Én még olyan asszony vagyok,
aki levágja a tyúkot.
Befőzök és kötényt hordok,
kacsát tömök és kapálok.

Én még olyan asszony vagyok,
tésztát gyúrok és dagasztok.
Sütni, főzni vígan tudok,
a konyhában is dalolok.

Én még olyan asszony vagyok,
hideg vízben arcot mosok.
Mert az asszony csak úgy járja,
ha az urát üdén várja.

Én még olyan asszony vagyok,
az uráért szíve dobog.
Ölébe ül, átkarolja,
homlokáról bút csókolja.

Én még olyan asszony vagyok,
szerelméért majd meghalok.
Gondoskodó szép lelkemmel,
igézem a két szememmel.

Én még olyan asszony vagyok,
hűségéért imádkozok.
Ha nem szeret belehalok,
virágomban elhervadok.