# Kötöny vére

## Deák Mária netkötete

# Mediterrán nyár

Lagúna part a kék világ,
hol fehér homok pereg.
Dalol az ég, a messzeség,
hajlanak leanderek.

Dalol az ég, a messzeség,
hívnak az ódon falak.
Kéken csillogó öblökön
új szerelmek ringanak.

Bolyong a lét a fényeken,
hol fehér homok pereg.
Soha véget nem ér a nyár,
hisz mindig veled leszek.

Vagyok ma fény a partokon,
mi utat mutat neked.
Az élet sziklás ormain
én mindig veled leszek.