# Kötöny vére

## Deák Mária netkötete

# Pilisi virágok

Láb nyomán a varjúháj virít s utat mutat.
Margarét az út porán nevet, velünk mulat.
Napkorong-sugár bolyong a bérctetőn, suhan.
Szél ölel, hajadba túr, a nyári ég zuhan.

Sír a lícium s a lonc lilán köréd hajol.
Árvalányhajon velünk repes, kereng, dalol,
bólogat, neszezve ring a nyár, az illatán
döng a méh, izsóp köszön ma „Jó napot” talán.