# Kötöny vére

## Deák Mária netkötete

# Haragos a kun asszony

Haragos a kun asszony,
Kenyeret kell dagasszon.
Ej, kun asszony, kun asszony!
Haragod ne fárasszon!

Az a kenyér csuda jó!
Kovásszal kelt, friss cipó.
Haragod majd lelohad,
Nem lesz itt több haddelhadd.

Lángot vet a kemence,
Megsül ma a kenyere.
Amíg izzik a parázs,
Sutban ölel a varázs.

A kun mindig haragszik,
Világ kárán vitázik.
Szikra lobban szemébe',
Ne kerülj most elébe!

Szíve pedig színarany.
Harag - rejtett csendje van.
Semmiből vet nincs magot,
Aratja a haragot.