# Kötöny vére

## Deák Mária netkötete

# Kunságom

Úgy nőttem fel én, Pilis lágy ölén,
hogy bennem a róna homokja lapult.
Örömmel eszméltem, mikor körém
forgószél kavarta homok szabadult.

Felnőttem én, a konok, kun leány,
róna virága, szívós, erős, inas.
Karjába zárt tört hegyek derekán
Lettem – idővel -, szilaj könnyűlovas.

S bár életem néha buckás-homok,
paripás népem vére bennem buzog.
Tisztán tartott lelkem olyan konok,
mint hajdan élt őseim, a nagy kunok.