# Kötöny vére

## Deák Mária netkötete

# Várok

Zsoltárokat pengetek szívemben,
Várom, hogy a csoda megszülessen.
Várok valami megfoghatatlant,
Valami szépet, valami jót.
Várom, hogy legyen egy angyali üzenet,
Várom az égi jelet.
Várom a szemekben csillogó meleget.
Várom, hogy megtalált lelkem,
Elveszett valóm, tündököljön általad.
Nyomorult testemben tompítsd a kínokat,
Díszbe öltöztesd lelkemet,
Három királyok meséjén
Csalva szemembe könnyeket,
S a földön várhassam jöttedet,
Megváltó Egyszülöttödet!