# Kötöny vére

## Deák Mária netkötete

# A szerző

#

„Majd kinövi” – mondták rám gyermekkoromban, amikor mindig, mindenből rímet faragtam. Nem ,nőttem ki'. Az írást a hétköznapi, kreatív önkifejezés módjának tartom. Verseimben az érzelem, az erotika, a női szerep és női létem teljesedik, de gyakran jelenik meg lírámban az identitástudat és útkeresés. „Felnevelt a Pilis, ölel Gerecse. Szívemet mégis az Alföld tölti be.” Prózáim inkább gondolkodó és gondolkodtató, rövid írások, melyek témáit munkámból merítem – szociális szakemberként dolgozom. Írok mesét és disztópiát is. Szeretem az őszinte és hiteles embereket. Vallom, hogy a változás viszi előre az életet, a megoldásra váró feladatokra nem teherként, hanem kihívásként, az élet próbájaként tudok tekinteni. Családom és munkám mellett, mindig jut időm önmagamra, humorral és fantáziával teli az életem, hahotaklub-vezető vagyok.