# Kötöny vére

## Deák Mária netkötete

# A Bükk csupa titok

Sétára indultam, "Kisamerikába".
Cserépváralján lassan kapaszkodok.
Lánykökörcsin nyílik, le ne tapossalak -
a Bükk csupa titok.

Fáradt útitársam, a bút itt elhagyom.
Elrejtik előlem a Kaptárkövek.
Szőlőhegyen járok, a tanösvény útján -
barlangok, dölyfösek.

Egy gazda borral kínál a pincesoron.
Suba-lyuk ősi múltat nekem regél.
Odorvár romjáról messze tekinthetek -
a táj nekem beszél.

Körbenézek innen, Bükk Fennsík, szeretlek!
Vénusz saruja virul, s madár csipog.
Fejembe szállt mámor, kijózanít a szél -
a Bükk csupa titok.