# Kötöny vére

## Deák Mária netkötete

# Imádkozzatok!

Álmomból bizonytalan,
különös, félelemmel telt
reggelre ébredek.
Segítsetek!
Éjszaka izzó, szörnyű
képeket látni... mivé lesz vajon
a szörnyű gondolat?
Látnoki erők!
Sivító, szörnyű lagzi jön.
Európa véres nászának véget vető
oszmán vénák fekete vére ölén
titkos sorsunk fakad, láncolt
lelkek a röghöz kötnek,
fekete szemgödrök néznek
velem farkasszemet,
némán sírok értetek.
Álmom, fejem zúgása
ütem a halál ritmusára.